                  Հավելված N 1
                    ՀՀ կառավարության 2026 թվականի

                                                                                  հուլիսի 23-ի N           - Ա որոշման
[image: image1.png]



[image: image2.png]


[image: image3.png]


​​
[image: image4.png]




29 հունիս 2026                                                                                              65
ԱՐԱՐԱՏԻ ՄԱՐԶ, ՔԱՂԱՔ ԱՐԱՐԱՏ, Ս. ՇԱՀՈՒՄՅԱՆ 20 ԵՎ Ս. ՇԱՀՈՒՄՅԱՆ 37/1 ՀԱՍՑԵՆԵՐՈՒՄ «ՄԼ ՄԱՅՆԻՆԳ» ՍՊ ԸՆԿԵՐՈՒԹՅԱՆ ԿՈՂՄԻՑ ԱՌԱՋԱՐԿՎՈՂ ՆԵՐԴՐՈՒՄԱՅԻՆ ԾՐԱԳԻՐ

 
1. ՆԱԽԱԲԱՆ

Սույն ներդրումային ծրագրով (այսուհետ նաև՝ ծրագիր) նախատեսվում է իրականացնել սոցիալական բնակարանաշինարարական ծրագիր ՀՀ Արարատի մարզի Արարատ համայն​քում: Մասնավորապես, ծրագրի շրջանակներում Արարատ, Արարատ, Ս. Շահումյան 20 և Ս. Շահումյան 37/1 հասցեներում կկառուցվեն բազմաբնակարան բնակելի շենքեր, ընդհանուր 198 բնակարան, որից կօգտվեն ինչպես նախկինում իրենց բնակարաններն ազատած, սակայն փոխհատուցում չստացած քաղաքացիները, այլև ցանկացած այլ անձ, ինչն էլ կնպաստի համայն​քի զարգացմանը և համայնքում սոցիալական կայունության ամրապնդմանը: ՀՀ Արարատի մարզի Արարատ համայնքի նախնական հավանությամբ ծրագրի իրականացումը նախաձեռնում է «ՄԼ ՄԱՅՆԻՆԳ» ՍՊ ընկերությունը և միաժամանակ ստանձնում է դրա իրագործումը՝ կորպորատիվ սոցիալական բարձր պատասխանատվությամբ:
«ՄԼ ՄԱՅՆԻՆԳ» ՍՊ ընկերությունը Հայաստանի Հանրապետությունում հանքարդյու​նաբերության, շինարարության, շինանյութերի արտադրության ու կառուցապատման ոլորտի առաջատար ընկերություն է: «ՄԼ ՄԱՅՆԻՆԳ» ՍՊ ընկերությունը շահագործում է տասնյակ հանքավայրեր Արարատի, Արմավիրի, Արագածոտնի, Կոտայքի մարզերում և Երևանում։ Միաժամանակ «ՄԼ ՄԱՅՆԻՆԳ» ՍՊ ընկերությունը  հանրապետությունում բետոն և բետոնե արտադրատեսակներ արտադրող ամենամեծ ընկերությունն է։
Իրականացնելով և իրականացրած լինելով ավելի քան 2 մլն քառակուսի մետր կառուցա​պատման մակերեսով շինարարություն՝ «ՄԼ ՄԱՅՆԻՆԳ» ՍՊ ընկերությունն ունի ավելի քան 17 քաղաքաշինական նախագիծ, որոնցից 10-ն արդեն հաջողությամբ ավարտվել և շահագործման է հանձնվել։

Հատկանշական է նաև քաղաքաշինության ոլորտում «ՄԼ ՄԱՅՆԻՆԳ» ՍՊ ընկերության կողմից պետության հետ ձևավորված հաջող գործակցության փորձառությունը։ Մասնավո​րապես՝ Հայաստանի Հանրապետության կառավարության երեք որոշումներով
 իրականացվել են հանրային ծառայողներին բնակարաններով ապահովման ծրագրեր, որոնցից առաջինն արդեն իսկ բարեհաջող ավարտված է, իսկ հաջորդ երկուսը՝ մեկնարկել և սահմանված ժամկետներում և կարգով իրագործվում են։ Ի լրումն դրան՝ Երևան քաղաքի Արզումանյան փողոցի 10 և 17 շենքերի ռենովացիայի ծրագրի շրջանակում ՀՀ կառավարության համապատասխան որոշմամբ
 հաստատվել է նաև «ՄԼ ՄԱՅՆԻՆԳ» ՍՊ ընկերության ներդրումային ծրագիրը։
Հատկանշական է, որ «ՄԼ ՄԱՅՆԻՆԳ» ՍՊ ընկերությունը կառուցապատման ծրագրեր ունի նաև մարզկենտրոններում, որոնցից մեկն արդեն հանձնված է շահագործման, իսկ հաջորդ երկուսն իրագործման փուլում են։

Ներդրումային ծրագրի արդիականությունն ու կարևորությունը առավել ամրապնդվում են ստորև ներկայացված նախադրյալներով․
· 48 բնակիչների առջև համայնքի կողմից ստանձնված բնակարանով ապահովման պարտավորության իրականացումը, որը լուրջ սոցիալական և իրավական տարր է պարունակում.
· ծրագրի շրջանակում համայնքային սեփականության գրադարանի կառուցումը, որը լուրջ ձեռքբերում կլինի համայնքի սոցիալ-մշակութային, կրթական կյանքում.
· Հայաստանի Հանրապետության վիճակագրական կոմիտեի կողմից հրապա​րակ​ված տվյալները փաստում են, որ Արարատի մարզը վերջին տարիներին բնու​թագրվում է բնակելի շինարարության մեծ ծավալներով և աճի բարձր տեմպով։ Մասնավորապես, համաձայն «Հայաստանի Հանրապետության սոցիալ-տնտե​սական վիճակը 2025 թվականի հունվար-դեկտեմբերին» զեկույցի
, Արարատի մարզում շահագործման հանձնված բնակելի շենքերի ընդհանուր մակերեսը մոտ 2 անգամ գերազանցել է նախորդ տարվա նույն ցուցանիշը։ Այս ակտիվությունը մեծապես պայմանավորված էր այն հանգամանքով, որ հիփոթեքային վարկի տոկո​սագումարներից վճարված եկամտային հարկի վերադարձի արտոնությունն առաջիկա 1 տարվա ընթացքում կիրառելի է երևանամերձ մարզերում։ Սակայն շինարարության ծավալները էապես կվերանայվեն առաջիկայում՝ պայմանա​վոր​ված վերը նշված արտոնության կիրառության ժամկետի սպառմամբ։ Ըստ այդմ՝ նոր քաղաքաշինական ծրագիրը լրացուցիչ խթան կդառնա մարզի քաղա​քաշի​նության ոլորտի բարգավաճման համար.
· ծրագրի իրականացման հրատապությունն ու արդիականությունը պայմանա​վոր​ված են նաև նույն եկամտային հարկի վերադարձի արտոնության կիրառության ժամկետային սահմանափակմամբ (մինչև 31/12/2026 թ․), քանզի հաշվի առնելով ծրագրի սոցիալական ուղղվածությունը՝ պոտենցիալ շահառուների ստվար զանգ​վածին նախագիծն առավել հասանելի կլինի հենց եկամտային հարկի վերադարձի արտոնության կիրառության պարագայում միայն։
Ընդհանուր առմամբ՝ ծրագրի բարեհաջող իրագործումը կարող է լավ և վարակիչ նախա​դեպ դառնալ նաև այլ համայնքների համար, որտեղ ևս վաղուց ծառացած նման կնճռոտ սոցիալական խնդիրներ կան։
2. ԾՐԱԳՐԻ ՆԿԱՐԱԳՐՈՒԹՅՈՒՆԸ

 
Ծրագրով նախատեսվում է Արարատի մարզ, Արարատ համայնքի Արարատ քաղաքի Շահումյան 20 և Շահումյան 37/1 հասցեներում «ՄԼ ՄԱՅՆԻՆԳ» ՍՊ ընկերության միջոցներով կառուցել տասական վերգետնյա հարկ ունեցող երկու բազմաբնակարան շենք: Կառուցա​պատ​ման ծրագրերի համառոտ նկարագիրը ներկայացվում է ստորև․
Շահումյան 20
Հողատարածքի մակերեսը՝ 2,560.8 քառ. մ

Կառուցապատման մակերեսը՝ 1,274.8 քառ. մ

Կառուցապատման ընդհանուր մակերեսը՝ 14,100 քառ. մ

Կանաչապատման մակերեսը՝ 663.4 քառ. մ

Բնակարանների քանակը՝ 126 միավոր 
Բնակարանների ներքին հարդարվածության վիճակը՝ ըստ նախագծի՝ ՀՀ կառավա​րու​թյան 2015 թվականի մարտի 19-ի N 596-Ն որոշմամբ հաստատված N 1 հավելվածի 173-րդ կետի պահանջի համաձայն
Ստորգետնյա ավտոկայանատեղերի քանակը՝ 25 միավոր
Շահումյան 37/1

Հողատարածքի մակերեսը՝ 1,076.2 քառ. մ

Կառուցապատման մակերեսը՝ 668.5 քառ. մ

Կառուցապատման ընդհանուր մակերեսը՝ 7,55 1 քառ.մ

Կանաչապատման մակերեսը՝ 117.7 քառ. մ

Բնակարանների քանակը՝ 72 միավոր

Բնակարանների ներքին հարդարվածության վիճակը՝  ըստ նախագծի՝ ՀՀ կառավարու​թյան 2015 թվականի մարտի 19-ի N 596-Ն որոշմամբ հաստատված N 1 հավելվածի 173-րդ կետի պահանջի համաձայն

Նշված հասցեներում նախկինում կառուցված շենքերի ապամոնտաժման ժամանակ բնա​կիչների և Քաղսովետի գործկոմի քարտուղարի միջև կնքվել են պայմանագրեր, որոնց հա​մաձայն՝ բնակիչները բնակարաններն ազատել են՝ հետագայում նույն հասցեներում նոր շենք կառուցվելու պարագայում բնակարան ստանալու պայմանով։ Ըստ այդմ՝ ծրագրի իրագործման շրջանակում նախատեսվում է վերը նշված 48 բնակիչներին բնակարանով ապահովման նպատակով կառուցվող շենքերից մոտ 68 քառակուսի մետր մակերեսով 48 բնակարան անհա​տույց հիմունքներով, սեփականության իրավունքով հանձնել Արարատ խոշորացված համայն​քին։ Մնացած 150 բնակարանները կմնան «ՄԼ ՄԱՅՆԻՆԳ» ՍՊ ընկերության սեփա​կանության ներքո և կառաջարկվեն այլ անձանց՝ հատուցելի հիմունքներով:

Ի լրումն վերը նշվածի՝ նախատեսվում է նաև Շահումյան 37/1 հասցեում կառուցվող բազ​մաբնակարան բնակելի շենքի 2-րդ հարկում նախատեսել մոտ 686 քառակուսի մետր մա​կերեսով հասարակական տարածք՝ հետագայում գրադարան դարձնելու նպատակով, որը ևս անհատույց հիմունքներով կհանձնվի Արարատ խոշորացված համայնքին։

Հաշվի առնելով վերը նշված ներդրումային ծրագրի ընդգծված սոցիալական բնույթը՝ ակնկալվում է Արարատի մարզ, Արարատ համայնքի Արարատ քաղաքի Շահումյան 20 և Շահումյան 37/1 հասցեների համայնքային սեփականություն հանդիսացող հողամասերի՝ «ՄԼ ՄԱՅՆԻՆԳ» ՍՊ ընկերության սեփականության իրավունքով անհատույց տրամադրման հնա​րա​վորության դիտարկումը։

3. ԱԿՆԿԱԼՎՈՂ ԱՐԴՅՈՒՆՔՆԵՐԸ

 
Ծրագրի իրականացմամբ ակնկալվող արդյունքներն են`

· կկառուցվի ընդհանուր 198 բնակարան, որից մոտ 68 քառակուսի մետր մակե​րեսով 48 բնակարան անհատույց հիմունքներով, սեփականության իրավունքով կհանձնվի Արարատ խոշորացված համայնքին՝ ի կատարումն Քաղսովետի գործ​կոմի և բնակիչների միջև նախկինում կնքված պայմանագրային պարտավո​րու​թյուն​ների, իսկ մնացած 150 բնակարանը «ՄԼ ՄԱՅՆԻՆԳ» ՍՊ ընկերությունը հատուցելի հիմունքներով կառաջարկի այլ անձանց.
· համայնքը կհամալրվի մոտ 686 քառակուսի մետր մակերեսով նոր գրադարանով, որը ևս անհատույց հիմունքներով կհանձնվի Արարատ խոշորացված համայնքին.
· համայնքում կակտիվանա շինարարության-կառուցապատման ոլորտը.
· կամրապնդվի «ՄԼ ՄԱՅՆԻՆԳ» ՍՊ ընկերության հանդեպ համայնքային վստա​հությունը.
· շինարարության 36 ամսվա ընթացքում կձևավորվի մոտ 50 մշտական աշխա​տատեղ մոտ 400,000 ՀՀ դրամ միջին աշխատավարձով, որոնք առավելագույն ջանքերի սկզբունքով կհամալրվեն համայնքի բնակիչներից.
· շինարարության ավարտից հետո համայնքային բյուջեում կարձանագրվի եկա​մուտների աճ՝ ի հաշիվ հավելյալ անշարժ գույքի հարկի.
· շինարարության ընթացքում և դրանից հետո պետական բյուջեում կարձանագրվի հարկային եկամուտների աճ՝ ի հաշիվ շինարարության ընթացքում և դրանից հետո գույքերի սեփականության իրավունքով հանձնումից գոյացող լրացուցիչ հարկային եկամուտների։ Վերոնշյալի համատեքստում նախատեսվում է մոտ 1 մլրդ դրամի չա​փով լրացուցիչ հարկային եկամուտ.
· ծրագրի շրջանակում նախատեսվում է իրականացնել շուրջ 3 միլիարդ ՀՀ դրամի ներդրում, որից առաջին տարում՝ մոտ 300,000,000 դրամ, 2-րդ տարում՝ մոտ 500,000,000 դրամ, 3-րդ տարում՝ մոտ 500,000,000 դրամ, 4-րդ տարում՝ մոտ 1,700,000,000 դրամ.
· ծրագրի իրագործումից հետո կձևավորվի համայնք-պետություն-մասնավոր հատ​ված գործակցության հաջողված նախադեպ, որի շրջանակում լուծում կարող են ստանալ վաղուց առկախված նմանատիպ բազմաթիվ սոցիալական կնճռոտ խնդիրներ։
      ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
          ՎԱՐՉԱՊԵՏԻ ԱՇԽԱՏԱԿԱԶՄԻ
                         ՂԵԿԱՎԱՐԻ ՏԵՂԱԿԱԼ


    Ա. ԽԱՉԱՏՐՅԱՆ
� ՀՀ Կառավարության 4 հունիսի 2020 թվականի 885-Ն որոշումը, 19 հոկտեմբերի 2023 թվականի N 1826-Ն որոշումը, 12 ապրիլի 2024 թվականի N 518-Ն որոշումը։


� ՀՀ Կառավարության 13 ապրիլի 2023 թվականի N 530-Ն որոշումը։


� «Հայաստանի Հանրապետության սոցիալ-տնտեսական վիճակը 2025 թվականի հունվար-դեկ�տեմ�բերին», էջ 27, Աղյուսակ «Շահագործման հանձնված բնակելի շենքերի ընդհանուր մակերեսը և դրանց ինդեքսները ՀՀ մարզերում և ք. Երևանում, 2025 թ. IV եռամսյակ»

